CELEX: 32007D0151
Language: hu
Date: 2007-03-06 00:00:00
Title: 2007/151/EK: A Bizottság határozata ( 2007. március 6. ) a 94/741/EK és a 97/622/EK határozatnak a hulladékokról szóló 2006/12/EK európai parlamenti és tanácsi irányelv végrehajtásáról szóló jelentés kérdőívei és a veszélyes hulladékokról szóló 91/689/EGK tanácsi irányelv végrehajtása tekintetében történő módosításáról (az értesítés a C(2007) 634. számú dokumentummal történt) (EGT vonatkozású szöveg )

7.3.2007   
            
            
               HU
            
            
               Az Európai Unió Hivatalos Lapja
            
            
               L 67/7
            
         
      A BIZOTTSÁG HATÁROZATA
   
   (2007. március 6.)
   a 94/741/EK és a 97/622/EK határozatnak a hulladékokról szóló 2006/12/EK európai parlamenti és tanácsi irányelv végrehajtásáról szóló jelentés kérdőívei és a veszélyes hulladékokról szóló 91/689/EGK tanácsi irányelv végrehajtása tekintetében történő módosításáról
   (az értesítés a C(2007) 634. számú dokumentummal történt)
   (EGT vonatkozású szöveg)
   (2007/151/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hulladékokról szóló, 2006. április 5-i 2006/12/EK európai parlamenti és a tanácsi irányelvre (1) és különösen annak 16. cikke első bekezdésére,
   tekintettel a veszélyes hulladékokról szóló, 1991. december 12-i 91/689/EGK tanácsi irányelvre (2) és különösen annak 8. cikke (1) bekezdésére,
   mivel:
   
               (1)
            
            
               A 2006/12/EK irányelv végrehajtásáról szóló jelentést a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről szóló, 1994. október 24-i 94/741/EK bizottsági határozat (a 91/692/EGK tanácsi irányelv végrehajtása) (3) alapján kell elkészíteni.
            
         
               (2)
            
            
               A 91/689/EGK irányelv végrehajtásáról szóló jelentést a hulladékágazatra vonatkozó egyes irányelvek végrehajtásáról szóló tagállami jelentések alapjául szolgáló kérdőívekről szóló, 1997. május 27-i 97/622/EK bizottsági határozat (a 91/692/EGK tanácsi irányelv végrehajtása) (4) alapján kell elkészíteni.
            
         
               (3)
            
            
               A hulladékokra vonatkozó statisztikákról szóló, 2002. november 25-i 2150/2002/EK európai parlamenti és tanácsi rendelet (5) keretrendszert hoz létre a hulladék keletkezésére, hasznosítására és ártalmatlanítására vonatkozó közösségi statisztikák elkészítésére.
            
         
               (4)
            
            
               A hulladékokkal kapcsolatos adatokra vonatkozó, a közösségi jog által előírt jelentési kötelezettségek felülvizsgálatából kitűnik, hogy a 94/741/EK és a 97/622/EK határozat által előírt egyes adatjelentési kötelezettségeket a 2150/2002/EK rendelet vagy a hulladékszállításról szóló, 2006. június 14-i 1013/2006/EK európai parlamenti és tanácsi rendelet (6) egyaránt szabályozza.
            
         
               (5)
            
            
               Az átfedések és a szükségtelen közigazgatási előírások elkerülése érdekében a „veszélyes hulladék” és „egyéb hulladék” szavakat törölni kell a 94/741/EK határozatból. Továbbá a 94/741/EK határozat és a 2150/2002/EK rendelet összehangolása érdekében a „háztartási hulladék” szavak helyett a „háztartási és ahhoz hasonló hulladék” kifejezést kell használni.
            
         
               (6)
            
            
               Következésképpen a veszélyes hulladékokra vonatkozó jelentési kötelezettséget törölni kell a 97/622/EK határozatból.
            
         
               (7)
            
            
               Ezért a 94/741/EK és 97/622/EK határozatot ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak a 2006/12/EK irányelv 18. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 94/741/EK határozat az e határozat mellékletében megállapított módon módosul.
   2. cikk
   A 97/622/EK határozat az e határozat mellékletében megállapított módon módosul.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2007. március 6-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 114., 2006.4.27., 9. o.
   
      (2)  HL L 377., 1991.12.31., 20. o. A legutóbb a 166/2006/EK európai parlamenti és tanácsi rendelettel (HL L 33., 2006.2.4., 1. o.) módosított irányelv.
   
      (3)  HL L 296., 1994.11.17., 42. o.
   
      (4)  HL L 256., 1997.9.19., 13. o.
   
      (5)  HL L 332., 2002.12.9., 1. o. A legutóbb az 1893/2006/EK rendelettel (HL L 393., 2006.12.30., 1. o.) módosított rendelet.
   
      (6)  HL L 190., 2006.7.12., 1. o.
   
      MELLÉKLET
      A 94/741/EK és a 97/622/EK határozat módosítása
      
                  A.
               
               
                  A 94/741/EK határozat mellékletében szereplő második kérdőív az alábbiak szerint módosul:
                  
                              1.
                           
                           
                              A kérdőív címének a helyébe a következő szöveg lép:
                              „KÉRDŐÍV
                              a 2006/12/EK irányelv átültetéséről és végrehajtásáról szóló tagállami jelentéshez”.
                           
                        
                              2.
                           
                           
                              A kérdőív II. szakaszának 4. pontját az alábbi szöveg váltja fel:
                              
                                          „4.
                                       
                                       
                                          A 7. cikk (1) bekezdése értelmében kérjük, adják meg a következő részleteket – ha azok rendelkezésre állnak –, és jelezzék, ha bármelyik megadott számadat becslésen alapul:
                                          
                                                       
                                                   
                                                   
                                                      Háztartási és hasonló hulladék
                                                      (tonna/év)
                                                   
                                                
                                                      A termelt hulladék teljes mennyisége (1), amelyből
                                                   
                                                
                                                      újrafeldolgozott (1)
                                                      
                                                   
                                                   
                                                       
                                                   
                                                
                                                      elégetett (1)
                                                      
                                                   
                                                   
                                                       
                                                   
                                                
                                                      energia-visszanyerés mellett elégetett (1)
                                                      
                                                   
                                                   
                                                       
                                                   
                                                
                                                      hulladéklerakó-helyen tárolt (1)
                                                      
                                                   
                                                   
                                                       
                                                   
                                                
                                                      egyéb, kérem, részletezze (1):
                                                   
                                                   
                                                       
                                                   
                                                
                                    
                        
            
                  B.
               
               
                  A 97/622/EK határozat mellékletében az első kérdőív II. szakasza 11. pontjának d) alpontját el kell hagyni.
               
            
         (1)  A tagállamon belül.”